**קריאה חדשה להגשות בכתב**

ועדת החקירה הבינלאומית העצמאית של האו"ם על השטח הפלסטיני הכבוש, לרבות מזרח ירושלים, וישראל (להלן "הוועדה") חוקרת מאז ה-7 באוקטובר 2023 פשעים בינלאומיים אפשריים והפרות של משפט זכויות האדם הבינלאומי שבוצעו בישראל ובשטח הפלסטיני הכבוש. ממצאי חקירות הוועדה יוצגו בדו"ח שלה למועצת זכויות האדם בישיבתה ה-56 (יוני 2024).

הוועדה פונה למדינות ויחידים, קבוצות וארגונים למסור מידע בנוגע לחשד לפשעים שבוצעו על ידי גורמים חמושים, כולל שחקנים מדינתיים ולא מדינתיים, מאז 7 באוקטובר 2023, לרבות התקפות נגד אזרחים והריגתם ופציעתם, לרבות ילדים, התקפות על מבנים ואובייקטים אזרחיים, לקיחת בני ערובה, שימוש באזרחים, לרבות ילדים, כמגנים אנושיים, אלימות מינית ומגדרית, ענישה קולקטיבית (כולל מניעת גישה וזמינות של משאבים חיוניים ושירותים), הרעבה, הסתה לאלימות (אתנית, פוליטית, דתית), הפצת מידע כוזב/דיסאינפורמציה ופעולות אחרות המהוות פשע על פי המשפט הבינלאומי. הוועדה מזמינה הגשת כל מידע אחר הרלוונטי לחקירתה.

הוועדה מעריכה כל מידע הנוגע לזהותם של יחידים, ארגונים חמושים ויחידות ביטחוניות או צבאיות האחראיות או עשויות להיות אחראיות להפרות של המשפט ההומניטארי הבינלאומי ומשפט זכויות האדם הבינלאומי. היא מתעניינת במיוחד בזיהוי אנשים בעלי תפקידים באחריות פיקודית האחראים לפעולות העלולות להוות פשעי מלחמה. כמו כן, כל מידע הנוגע לזהות הקורבנות והעדים.

המידע שנאסף ישמש להכנת דו"ח הוועדה למועצת זכויות האדם. ניתן גם לשתף אותו עם מנגנוני מתן דין וחשבון, כולל בית הדין הפלילי הבינלאומי, כאשר הסכמה מדעת לשיתוף מסופקת על ידי מקור המידע.

**נוהל להגשות:**

ניתן לשלוח מידע באנגלית, ערבית ו/או עברית.

הוועדה מדגישה את מחויבותה העליונה לשמירה לשלומם ולביטחונם של אנשים ולהגנה על מקורות, במיוחד בכל הנוגע להגנה על סודיות המקורות ועקרון אי גרימת הנזק (לא לסכן את חייהם, ביטחונם, חירותם ורווחתם של קורבנות, עדים ואנשים אחרים המשתפים פעולה). במידת הצורך, יצהירו מעבירי המידע על רצונם להישאר חסויים בעת העברת מידע לוועדה.

יחידים, קבוצות וארגונים המעוניינים להגיש מידע לוועדה מתבקשים [**למלא גיליון זה**](https://view.officeapps.live.com/op/view.aspx?src=https%3A%2F%2Fwww.ohchr.org%2Fsites%2Fdefault%2Ffiles%2Fdocuments%2Fhrbodies%2Fhrcouncil%2Fcoiopt%2Fcfi-june2024%2Fcoi-opteji-cover-sheet-submission-october-2023-en.docx&wdOrigin=BROWSELINK) בכל מידע שביכולתם לספק ולצרף אותו להגשה. אין חובה לספק את כל המידע המבוקש אם אינו זמין, אבל נבקש מכם לתת תשומת לב מיוחדת למילוי הסעיף בעניין הסכמה מדעת.

יש לשלוח את ההגשות דרך Tresorit, שירות העברת קבצים מאובטח, באמצעות הקישור הבא: <https://web.tresorit.com/r#r7RFPv63y9P9vSVEh5G_WA>

עם הגישה לקישור, אנא לחץ על "הוסף פריטים" (ADD ITEMS) ובחר את המידע שברצונך לשלוח. אנא הכנס את כתובת הדוא"ל שלך בתיבת הטקסט הנתונה, כדי שנוכל לזהות את השולח, ולאחר מכן לחץ על "העלה" (UPLOAD).

נא לא לשלוח מידע רגיש בדוא"ל. אם יש לך שאלות כלשהן, כולל על אופן הגשת מידע רגיש לוועדה, אנא צור קשר עם הוועדה בכתובת coi-opteji@un.org

לא יישלחו אישורים על קבלת מידע. יש לציין כי לא כל המידע שיימסר יבוא לידי ביטוי בדוחות שמפרסמת של הוועדה.